Source: https://tax-fin-lex.si/Zbirke/SodnaPraksaList?nodeId=ba6a6392-e30d-4fb5-9c5b-dce8887e80a0
Timestamp: 2019-08-20 18:16:01+00:00

Document:
Sodba I Up 466/2001
VS14106
ZUP (1986) člen 249-1, 252.
davek od dohodka iz dejavnosti - obnova postopka - subjektivni rok
Neutemeljena je pritožbena navedba, da tožnik zaradi dela v tujini ni sledil objavam v Uradnem listu RS in je začel zanj teči subjektivni rok za obnovo upravnega postopka šele z dnem, ko ga je o stečaju obvestil odvetnik.
Sodba I Up 751/2001
VS14098
ZUS člen 73. ZUVDGA člen 8, 13, 13/1-8. ZGO člen 36, 36-1.
delno enotno dovoljenje za gradnjo - gradnja avtocest - izjava DARS-a kot dokazilo o pravici gradnje
Zakon o ureditvi določenih vprašanj v zvezi z graditvijo avtocestnega omrežja v RS (ZUDVGA) posebej ureja postopek pridobivanja nepremičnin, potrebnih za graditev avtocest. Po določbi 8. alinee 1. odstavka 13. člena se šteje za dokaz, da ima investitor pravico graditi na določenem zemljišču, tudi izjava DARS-a, da je bil izveden postopek sporazumevanja z lastnikom v skladu z določbo 8. člena in izdano potrdilo, da je bil uveden postopek razlastitve.
Sodba II Ips 382/2001
VS06485
Sodba I Up 224/99
VS14382
ZUS člen 60, 73.ZUJIPK člen 65.ZDen člen 68, 88.ZLPP člen 10, 11, 13.
lastninsko preoblikovanje podjetja po ZUJIPK
Ko gre za lastninjenje po ZUJIPK določbe iz 2. poglavja ZLPP niso niti mogle nadomestiti določb ZDen, ki urejajo zavarovanje denacionalizacijskih zahtevkov. Če ZUJIPK določa uporabo določb ZLPP, predpisuje pač uporabo tistih določb, ki jih je glede na potek časa še mogoče uporabiti.
Sklep I R 15/2002
VS06459
določitev krajevne pristojnosti po višjem sodišču - delegacija pristojnosti iz tehtnih razlogov - objektivnost odločanja pred višjim sodiščem
Po presoji Vrhovnega sodišča na korektnost in objektivnost odločanja na drugi stopnji ne more vplivati dejstvo, da je sklep sodišča prve stopnje izdal višji sodnik, ki je hkrati član stvarno pristojnega pritožbenega sodišča, saj ima to sodišče več pritožbenih senatov za odločanje v civilnopravnih pritožbenih zadevah. Tudi sicer osebno poznanstvo s sodnikom, ki je izdal odločbo sodišča prve stopnje, ni razlog za izločitev posameznih višjih sodnikov niti za prenos pristojnosti, saj morajo sodniki pri sojenju vselej ravnati tako, da varujejo nepristranskost in neodvisnost sojenja.
Sodba I Up 607/2001
VS14128
ZUS člen 73.ZLPP člen 11.ZDen člen 41.
denacionalizacija podjetja - lastninsko preoblikovanje zavezanega podjetja kot ovira za vrnitev premoženja v naravi
Če zavezano podjetje ni bilo pravočasno seznanjeno o denacionalizacijski zahtevi in o predlogu za izdajo začasne odredbe po 11. členu ZLPP, ki se je lastninsko že preoblikovalo na podlagi obeh soglasij agencije, ni več mogoča vrnitev denacionaliziranega premoženja v naravi - na sredstvih preoblikovanega podjetja.
Sodba II Ips 291/2001
VS06494
SZ člen 124, 124/1, 124/2.ZOR člen 124, 125, 125/1, 126, 126/3, 129.
prodaja stanovanja po privatizacijskih določbah - razveza pogodbe zaradi neizpolnitve - plačilo kupnine - zamuda pri plačilu obrokov kupnine
Če kupec ne zmore odplačevati obrokov za stanovanje, ki ga je kupil na podlagi določb VIII. poglavja SZ, lahko zahteva razvezo kupoprodajne pogodbe. V tem primeru mu je prodajalec dolžan povrniti že plačane obroke v realni vrednosti, zmanjšane za neprofitno najemnino, in s kupcem skleniti najemno pogodbo, če ta to želi (prvi odstavek 124. člena SZ). Toženka pa pred začetkom pravde in v pravdi ni zatrjevala, da ne zmore odplačevati obrokov, pa tudi razveze kupoprodajne pogodbe ni zahtevala. Zato je pravno zmotno njeno stališče, da je postala solastnik kupljenega stanovanja v sorazmerju z odplačanim delom stanovanja. Po določbi drugega odstavka 124. člena SZ lahko kupec, ki mu prodajalec ne želi vrniti že plačanih obrokov, res postane solastnik stanovanja v sorazmerju z odplačanim delom vrednosti stanovanja, vendar samo takrat, kadar iz razlogov, ki so navedeni v prvem odstavku istega člena SZ, sam zahteva razvezo kupoprodajne pogodbe.
Sklep Kp 3/2002
VS21224
ZKP člen 375, 399, 399/1, 402, 402/3.
pritožba zoper sklep višjega sodišča - dovoljenost
Pritožba zoper sklep višjega sodišča, s katerim je zavrglo pritožbo zoper prvostopenjski sklep o zavrnitvi predloga za odpravo pripora, ni dovoljena.
Sodba I Ips 64/2002
VS21284
ZKP člen 388, 388/2, 403, 403/1, 432, 432/1-1.
skrajšani postopek - pripor - sklep o podaljšanju pripora ob izreku sodbe - vročitev sklepa o podaljšanju pripora zagovornici
Ker sklep o podaljšanju pripora ni bil vročen obdolženčevi zagovornici, ni bilo pogojev za odločanje o obdolženčevi pritožbi zoper ta sklep. Glede na določbo 2. odstavka 388. člena v zvezi s 1. odstavkom 403. člena ZKP namreč višje sodišče o vseh pritožbah zoper isti sklep odloči z eno odločbo. To pa bo mogoče šele, ko bo sklep o podaljšanju pripora vročen zagovornici in bo tudi ona lahko vložila morebitno pritožbo.
Sklep I Up 206/99
ZAVAROVALNO PRAVO - UPRAVNI POSTOPEK
VS14133
ZZav člen 50, 50/5. ZUP (1986) člen 68, 68/1.
izdaja dovoljenja za opravljanje drugih zavarovalnih poslov - nepopolna vloga
Organ, ki prejme nepopolno vlogo, mora storiti, kar je treba, da se pomanjkljivosti vloge odpravijo. Ni pravilno stališče, da ob ugotovljeni izgubi družbe, ki zahteva izdajo dovoljenja za opravljanje drugih zavarovalnih poslov, ni izpolnjen pogoj iz 5. odstavka 50. člena ZZav.
Sklep VIII R 34/2001
VS31448
ZDSS člen 4, 4-2.
razrešitev direktorja - individualna pogodba o zaposlitvi - stvarna pristojnost
Delovnopravna zakonodaja je taka, da direktorji niso vedno samo v korporacijskem oziroma civilnopravnem razmerju z gospodarsko družbo, ker je pač dana tudi podlaga za sklenitev delovnega razmerja. V dispoziciji strank je, da se sporazumeta o pravicah in obveznostih direktorja in v spornem primeru je bilo to storjeno z individualno pogodbo o zaposlitvi. Ker je bil tožnik v delovnem razmerju pri toženi stranki, je tudi njegovo razrešitev in posledice razrešitve treba obravnavati kot individualni delovni spor, ne pa kot gospodarski oziroma korporacijski spor.
Sodba I Up 670/2000
VS14114
ZUS člen 60, 73.ZZVN člen 2, 2/2, 2/3, 2/5, 20, 29.ZVojI člen 101, 102.
priznanje statusa in pravic žrtve vojnega nasilja - otrok, rojen staršem v času, ko so zoper njih trajali prisilni ukrepi ali prisilna dejanja iz 1. in 2. odstavka 2. člena ZZVN
Za status otroka po določbi v času odločanja upravnega organa veljavnega 3. odstavka 2. člena ZZVN (sedaj 5. odstavek) je bistvena njegova osebna povezanost in s tem izpostavljenost nasilnim dejanjem ali prisilnim ukrepom iz 1. in 2. odst. 2. člena ZZVN, ki trajajo zoper starše ali tistega od staršev, s katerim otrok ob rojstvu in v času trajanja prisilnih dejanj ali ukrepov živi.
Sklep I Up 52/98
VS14287
ZLPP člen 10.ZDen člen 68, 88. ZUJIPK.
lastninsko preoblikovanje po ZUJIPK
Stališče, da ZUJIPK napotuje na uporabo določb II. poglavja ZLPP o zavarovanju denacionalizacijskih zahtevkov, je zmotno.
Sodba II Ips 363/2001
VS06475
povzročitev škode - služenje vojaškega roka - poškodba pri izvajanju vojaške vaje - seskok z vojaške ovire - odgovornost države - odgovornost za drugega - krivdna odgovornost - nedopustno ravnanje odgovornih vojaških oseb - povrnitev negmotne škode - višina denarne odškodnine - telesne bolečine - duševne bolečine zaradi zmanjšane življenjske aktivnosti - strah
Materialnopravno pravilno pa je tudi odločeno, da za škodo, ki jo je utrpel tožnik, v celoti odgovarja toženka. Tožnik se je poškodoval pri seskoku z vojaške ovire imenovane "žirafa". Vodnik, ki bi moral nadzirati izvedbo vaje, je prišel na vežbališče z zamudo. Zato so vojaki izvedli vajo brez predhodnega ogrevanja. Tožnik se je poškodoval pri seskoku z višine najmanj treh metrov, seskočiti pa je moral na "trdo podlago". Navedene ugotovitve sodišč druge in prve stopnje ne dokazujejo le, da toženki ni uspelo dokazati, da je škoda nastala brez njene krivde, ampak dokazujejo celo obstoj njenih opustitev pri izvedbi vaje (tožnik in drugi vojaki so morali izvesti vajo neogreti, doskok z višine treh metrov ali celo več, pa izvesti na trdo podlago), zaradi česar ne more biti po presoji revizijskega sodišča prav nobenega dvoma, da je toženka tožniku odškodninsko odgovorna že na podlagi določbe prvega odstavka 154. člena ZOR.
Sodba II Ips 27/2001
VS06484
SZ člen 28.
upravljanje z večstanovanjsko zgradbo - izterjava stanovanjskih stroškov - aktivna legitimacija upravnika
Sodišči druge in prve stopnje sta toženki materialnopravno pravilno pojasnili, da v določbah Stanovanjskega zakona (28. člen) ni podlage za to, da bi tožnica kot upravnik stanovanjske zgradbe toženki izstavljala račune, saj je med toženko in druge lastnike stanovanj le porazdelila stroške, ki so nastali zaradi vzdrževalnih in drugih del.
Sodba I Up 162/2001
VS14279
dohodnina za leto 1993
Dobička, ugotovljenega z odločbo o odmeri davka od dohodkov od dejavnosti, ni mogoče izpodbijati v postopku odmere dohodnine.
Sodba I Ips 62/2002
VS21233
pripor - koluzijska nevarnost (uničenje sledov kaznivega dejanja, vplivanje na pričo) - ponovitvena nevarnost - zahteva za varstvo zakonitosti - zmotna ali nepopolna ugotovitev dejanskega stanja
Obdolženi je utemeljeno osumljen pomoči h kaznivemu dejanju ropa. V zvezi s pripornim razlogom po 2. točki 1. odstavka 201. člena ZKP je zato pravilno izpostavljena okoliščina, da s kaznivim dejanjem pridobljeni denar, katerega vsota je bila visoka, ni bil najden in da zaenkrat obstaja glede na obdolženčevo udeležbo pri storitvi kaznivega dejanja velika verjetnost, da bi na prostosti poskrbel za prikritje denarja.
Sodba I Ips 318/99
VS21309
Kolikor se vložnik ne strinja s prvostopno in pritožbeno dokazno oceno, s tem uveljavlja zmotno ugotovitev dejanskega stanja, ki glede na določbo 2. odstavka 420. člena ZKP ni razlog za vložitev zahteve za varstvo zakonitosti.
Sodba II Ips 402/2001
VS06476
SZ člen 113, 125, 125/1, 147, 147/1.ZDen člen 29, 29/2, 88.
privatizacija stanovanj - izpraznitev stanovanja - vrnitev stanovanjske stavbe v postopku denacionalizacije - vrnitev nepremičnine v last - najem stanovanja za neprofitno najemnino - ničnost najemne pogodbe
Denacionalizacijska upravičenka, ki ji je bila zaradi izpolnjenih pogojev iz drugega odstavka 29. člena ZDen, stanovanjska hiša vrnjena v last, ima glede stanovanj v vrnjeni nepremičnini, obremenjenimi z najemnimi razmerji, le tiste pravice oziroma upravičenja, ki izhajajo iz določb 125. člena Stanovanjskega zakona. Ta določba je ne upravičuje k izpraznitvenim zahtevkom ali k zahtevku, po katerem mora prvotoženka, ki je kot najemodajalka sklepala najemne pogodbe, ostalim tožencem priskrbeti druga primerna stanovanja.
Sklep II Ips 385/2001
VS06492
ZOR člen 189, 190.
obseg povrnitve gmotne škode - izgubljeni dobiček - popolna odškodnina - ovrednotenje izgubljenega dobička samostojnega podjetnika posameznika - avtoprevoznik
Izgubljeni dobiček avtoprevoznika lahko predstavlja le razliko, ki ostane po odbitju vseh stroškov normalnega poslovanja (vključno z zdravstvenim in pokojninskim zavarovanjem, servisiranjem vozila itd.) in predvsem tudi javnih dajatev (davščin).

References: sodišče 

ZKP 

ZKP 
 ZKP 
 sodišče 
 ZKP 
 ZKP